antropomorfisme
Store norske leksikon,Religion og filosofi,Religionsvitenskap
Antropomorfisme er en opprinnelig gresk betegnelse på tilfeller der men overfører menneskelige egenskaper til ikke-mennesker, som guder, dyr, fantasifigurer, naturfenomener eller gjenstander. Slik overføring er særlig utbredt innenfor mange religioners mytologi og ikonografi, og er også utbredt i eventyrverdenen, der dyr snakker og har menneskelige følelser. Når vi tillegger våre kjæledyr menneskelige følelser, er også dette en form for antropomorfisme.
De aller fleste religioner tilskriver sine guddommer menneskelige følelser og handlingsmåter. Flere religioner fremstiller også sine guder i hel eller delvis menneskeskikkelse. Mest utbredt er dette innenfor indisk og gammelegyptisk religion.Den kristne teologen og filosofen Ludwig Feuerbach forsøkte i sin religionsfilosofi å forklare hvordan religiøse forestillinger oppstår ved at mennesket på en antropomorfistisk måte skaper Gud i sitt bilde. I Den hebraiske bibelen Den hebraiske bibelen/Det gamle testamentet er svært rik på antropomorfismer, noe som etter hvert ble oppfattet som problematisk. Jødiske filosofer hevdet allerede på 100-tallet fvt. at Gud var uten kropp. Senere tok kirkefedrene sterk avstand fra at Gud skulle kunne beskrives med menneskelig utseende eller egenskaper. De bibelske tekstene som inneholdt antropomorfismer ble tolket allegorisk av såvel jøder som kristne. Les mer i Store norske leksikon religiøs dyresymbolikk antropomorfisme – litteratur